En middelsstor (5-7 millimeter), avlang, blankt mørk rødbrunlig skyggebille. Antennene er brune, nokså korte og jevnt utvidet mot spissen (hele antennen kølleformet). Hodet er avrundet trapesformet med nokså store fasettøyne. Pronotum er avrundet firkantet, omtrent så langt som bredt, tett og kraftig punktert, med en avlang grop i midten. Dekkvingene er jevnbrede med litt uregelmessige punktrader. Beina er rødbrune, nokså korte, ikke spesielt kraftige.